หุ้นโตเร็วจะมาจากธุรกิจอะไรได้บ้าง
หาหุ้นโตเร็ว : “หุ้นโตเร็วมาจากธุรกิจอะไรได้บ้าง”

​

  สิ่งที่สำคัญที่นักลงทุนหุ้นโตเร็ว หรือ Growth Investor เฝ้ามองหาอยู่ตลอดเวลา นั่นก็คือ “หุ้นโตเร็วจะมาจากธุรกิจอะไรได้บ้าง” และเขาเหล่านั้นต้องหาเพชรในตม หรือกิจการที่จะเจริญเติบโตไปในอนาคต และสร้างผลตอบแทนที่ดีให้กับนักลงทุนหุ้นโตเร็วให้ได้ชื่นอกชื่นใจ … เรามาดูกันดีกว่าว่าธุรกิจอะไรบ้างที่จะโตเร็วในอนาคต มาดูซิว่า “ตาเหยี่ยว” ของเราจะคมจริงหรือไม่ … ธุรกิจแรก “ร้านอาหาร ร้านขนมหวาน” ผมได้พินิจพิเคราะห์ตั้งหลายต่อหลายครั้งว่า ร้านขนมหวานเจ้าดังเจ้าหนึ่ง จะกลายเป็นหุ้นโตเร็วที่สามารถขยายสาขาไปได้หรือไม่ คำตอบก็คือ ยังคลุมเครืออยู่ครับ … แต่ราคาหุ้นนั้นกลับสวนทางกับสิ่งที่คิด คือ ราคาหุ้นโตเร็วมากๆ ขึ้นไปแตะสองหลัก ในขณะที่พีอีแพงลิบลิ่ว ใช่แล้วครับหุ้นตัวนี้คือ อาฟเตอร์ยู หรือ AU นั่นเอง … สำหรับร้านอาหาร ผมก็มองดูหลายๆ ร้าน ดูว่าร้านอาหารจะเป็นหุ้นเติบโตหรือไม่ ผมสังเกตเอาจากพฤติกรรมของผม และคนรอบข้างผม ปัจจุบันทานอาหารนอกบ้านกันบ่อย และถี่ขึ้นเรื่อยๆ และหากประเทศไทยกลายเป็นสังคมผู้สูงอายุ ร้านอาหารประเภทดีต่อสุขภาพน่าจะเติบโต หุ้นในกลุ่มนี้ที่ผมสนใจได้แก่ M หรือ เอ็มเคสุกี้ และร้านอาหารหรูๆ หน่อยก็เช่น ร้านอาหารเกรฮาวด์ ที่เขามีเอกลักษณ์ของการทำอาหาร และน่าจะถูกปากกลุ่มลูกค้าของเขา หรือหุ้นมัดแมน (MM) ที่ผมสนใจว่าเขาจะเติบโตได้หรือไม่อย่างไร ธุรกิจที่สอง “ธุรกิจโรงแรม และออฟฟิชให้เช่า” หากเราพิจารณาประเทศไทยโดยเฉพาะกรุงเทพ ซึ่งต้องยอมรับชัยภูมิดี และถ้าเราคิดว่าต่อจากนี้ไป กรุงเทพฯ จะกลายเป็นจุดศูนย์กลางของอาเซียนบนบกโดยอัตโนมัติ เนื่องจากเป็นไปโดยทำเลตามธรรมชาติ ดังนั้นแหล่งทำงานย่อมต้องอยู่แถวนี้เป็นสำคัญ “ออฟฟิชให้เช่า” ถือเป็นกิจการที่ผมค่อนข้างจะสนใจ เพราะแหล่งงานขนาดใหญ่ในกรุงเทพฯ มันถูกดึงดูดด้วยชาวต่างชาติที่อยากมาตั้งออฟฟิชสำนักงานในประเทศไทย เนื่องจากมีการคมนาคมที่สะดวกอย่างรถไฟฟ้า แถมยังมีโรงพยาบาลดีๆ ราคาไม่แรงสำหรับเขา และหากเขาหอบหิ้วครอบครัวมาด้วย ก็มีโรงเรียนนานาชาติ คุณภาพดีๆ สำหรับลูกๆ ของเขา สำหรับธุรกิจโรงแรม ต้องยอมรับว่าคนไทยมีความถนัดด้านงานบริการมากๆ และสามารถไปเปิดโรงแรมได้ทั่วโลก ที่คุณภาพการบริการไม่ตก หุ้นในกลุ่มนี้ที่ผมสนใจได้แก่ ERW CENTEL MINT และ S ธุรกิจที่สาม “ธุรกิจเดินรถไฟฟ้า และทางด่วนมอเตอร์เวย์” ธุรกิจที่ผมคิดว่าจะมาแรงในอนาคตก็คือ การเดินรถไฟฟ้าที่ต้องยอมรับว่าดีวันดีคืน (แต่ราคาหุ้นอีกเรื่องนะครับ) ตัวธุรกิจเองนั้นเริ่มจะดีขึ้นมาก โดยเฉพาะอย่างยิ่ง BEM ที่แต่ก่อนเคยขาดทุนจากการเดินรถไฟฟ้าใต้ดิน ในตอนนี้ราวปลายปี 2560 ก็เริ่มเห็นกำไรปริ่มๆ น้ำขึ้นมาแล้ว ด้วยเที่ยวโดยสารที่เติบโตขึ้นทุกไตรมาส เฉลี่ยแล้วกว่า 3 แสนเที่ยวต่อวัน ทำให้มันเลยจุดคุ้มทุน หรือ Break Even Point ได้ไม่ยากเย็นนัก และยังมีพื้นที่ให้เช่า ป้ายโฆษณาในสถานีอีกยิ่งดีขึ้นไปใหญ่ สำหรับธุรกิจทางด่วน และมอเตอร์เวย์ ก็มีการเติบโต โดยเฉพาะอย่างยิ่งมอเตอร์เวย์ที่เริ่มเติบโตจากการเชื่อมโยงกับเมืองใหม่ๆ เช่น ศรีราชา โคราช หัวหิน เป็นต้น สำหรับผมคิดว่าทางด่วนในกรุงเทพฯ นั้นเต็มศักยภาพแล้ว แต่ทางด่วนต่างจังหวัด หรือมอเตอร์เวย์ ยังมี room ให้โตอีกมาก ธุรกิจที่สี่ “ธุรกิจสื่อสาร” หลายคนคิดว่าธุรกิจสื่อสารเข้าข่าย “อิ่มตัว” เนื่องจากโทรศัพท์มือถือในบ้านเรานั้นมีอยู่เป็นจำนวนมาก ว่าที่จริงมันมากเกินจำนวนประชากรคนไทยเสียด้วยซ้ำ ซึ่งการที่คนมีมือถือคุยกัน หรือใช้ data คุยกัน ผมเรียกมันว่า “คนคุยกันคน” เป็นการสื่อสารระหว่างคน ซึ่งอันนี้ยอมรับครับว่า มันอิ่มตัวมากๆ แล้ว แต่สิ่งที่จะเติบโตต่อจากนี้ไปในมุมมองของผมก็คือ “สิ่งของคุยกัน” หรือ Internet of Thing … ของคุยกับของ ยกตัวอย่างเช่น รถยนต์คุยกับโทรศัพท์ในมือเรา ตู้เย็นคุยกับห้าง Super Market หรือ กล้องวงจรปิดคุยกับสถานีตำรวจ เป็นต้น สิ่งเหล่านี้ยังเพิ่งอยู่ใน “ยุคเริ่มต้น” มากๆ เลยล่ะครับ ถ้านึกภาพไม่ออกลองนึกถึงสมัยที่มือถือเป็นรุ่น “กระติกน้ำ” ตอนนั้นมีคนใช้อยู่หลักหมื่นคน ถ้าไปบอกว่าต่อไปมือถือจะแพร่หลายจนมีคนใช้มือถือกว่า 90 ล้านเลขหมาย คงไม่มีใครในยุคนั้นอยากจะเชื่อ! อย่างไรก็ตาม… การลงทุนมีความเสี่ยงเสมอ สิ่งที่คิดอาจไม่เกิดขึ้นก็ได้ อยู่ที่สายตาอันยาวไกล หรือวิสัยทัศน์ของนักลงทุนอย่างเราว่าจะมองเห็นอนาคตได้ “คม” แค่ไหน… ให้เวลาเป็นเครื่องพิสูจน์ก็แล้วกันครับ นายแว่นลงทุน

​
ธุรกิจแรก “ร้านอาหาร ร้านขนมหวาน”
ร้านขนมหวานเจ้าดังเจ้าหนึ่ง จะกลายเป็นหุ้นโตเร็วที่สามารถขยายสาขาไปได้หรือไม่ คำตอบก็คือ ยังคลุมเครืออยู่ แต่ราคาหุ้นนั้นกลับสวนทางกับสิ่งที่คิด คือ ราคาหุ้นโตเร็วมากๆ ขึ้นไปแตะสองหลัก ในขณะที่พีอีแพงลิบลิ่ว หุ้นตัวนี้คือ อาฟเตอร์ยู หรือ AU นั่นเอง
สำหรับร้านอาหาร หลายๆ ร้าน ดูว่าร้านอาหารจะเป็นหุ้นเติบโตหรือไม่ สังเกตเอาจากพฤติกรรมของคนในปัจจุบันทานอาหารนอกบ้านกันบ่อย และถี่ขึ้นเรื่อยๆ และหากประเทศไทยกลายเป็นสังคมผู้สูงอายุ ร้านอาหารประเภทดีต่อสุขภาพน่าจะเติบโต หุ้นในกลุ่มนี้ที่สนใจได้แก่ M หรือ เอ็มเคสุกี้ และร้านอาหารหรูๆ ก็เช่น ร้านอาหารเกรฮาวด์ ที่เขามีเอกลักษณ์ของการทำอาหาร และน่าจะถูกปากกลุ่มลูกค้าของเขา หรือหุ้นมัดแมน (MM)

ธุรกิจที่สอง “ธุรกิจโรงแรม และออฟฟิชให้เช่า”
หากพิจารณาประเทศไทยโดยเฉพาะกรุงเทพ ซึ่งต้องยอมรับชัยภูมิดี และถ้าคิดว่าต่อจากนี้ไป กรุงเทพฯ จะกลายเป็นจุดศูนย์กลางของอาเซียนบนบกโดยอัตโนมัติ เนื่องจากเป็นไปโดยทำเลตามธรรมชาติ ดังนั้นแหล่งทำงานย่อมต้องอยู่แถวนี้เป็นสำคัญ
“ออฟฟิชให้เช่า” ถือเป็นกิจการที่ค่อนข้างจะสนใจ เพราะแหล่งงานขนาดใหญ่ในกรุงเทพฯ มันถูกดึงดูดด้วยชาวต่างชาติที่อยากมาตั้งออฟฟิชสำนักงานในประเทศไทย เนื่องจากมีการคมนาคมที่สะดวกอย่างรถไฟฟ้า แถมยังมีโรงพยาบาลดีๆ ราคาไม่แรงสำหรับเขา และหากเขาหอบหิ้วครอบครัวมาด้วย ก็มีโรงเรียนนานาชาติ คุณภาพดีๆ สำหรับลูกๆ ของเขา
สำหรับธุรกิจโรงแรม ต้องยอมรับว่าคนไทยมีความถนัดด้านงานบริการมากๆ และสามารถไปเปิดโรงแรมได้ทั่วโลก ที่คุณภาพการบริการไม่ตก หุ้นในกลุ่มนี้ที่สนใจได้แก่ ERW CENTEL MINT และ S

ธุรกิจที่สาม “ธุรกิจเดินรถไฟฟ้า และทางด่วนมอเตอร์เวย์”
ธุรกิจที่คิดว่าจะมาแรงในอนาคตก็คือ การเดินรถไฟฟ้าที่ต้องยอมรับว่าดีวันดีคืน (แต่ราคาหุ้นอีกเรื่อง) ตัวธุรกิจเองนั้นเริ่มจะดีขึ้นมาก โดยเฉพาะอย่างยิ่ง BEM ที่แต่ก่อนเคยขาดทุนจากการเดินรถไฟฟ้าใต้ดิน ในตอนนี้ราวปลายปี 2560 ก็เริ่มเห็นกำไรปริ่มๆ น้ำขึ้นมาแล้ว
ด้วยเที่ยวโดยสารที่เติบโตขึ้นทุกไตรมาส เฉลี่ยแล้วกว่า 3 แสนเที่ยวต่อวัน ทำให้มันเลยจุดคุ้มทุน หรือ Break Even Point ได้ไม่ยากเย็นนัก และยังมีพื้นที่ให้เช่า ป้ายโฆษณาในสถานีอีกยิ่งดีขึ้นไปใหญ่
สำหรับธุรกิจทางด่วน และมอเตอร์เวย์ ก็มีการเติบโต โดยเฉพาะอย่างยิ่งมอเตอร์เวย์ที่เริ่มเติบโตจากการเชื่อมโยงกับเมืองใหม่ๆ เช่น ศรีราชา โคราช หัวหิน เป็นต้น คิดว่าทางด่วนในกรุงเทพฯ นั้นเต็มศักยภาพแล้ว แต่ทางด่วนต่างจังหวัด หรือมอเตอร์เวย์ ยังมี room ให้โตอีกมาก

ธุรกิจที่สี่ “ธุรกิจสื่อสาร”
หลายคนคิดว่าธุรกิจสื่อสารเข้าข่าย “อิ่มตัว” เนื่องจากโทรศัพท์มือถือในไทยนั้นมีอยู่เป็นจำนวนมาก ว่าที่จริงมันมากเกินจำนวนประชากรคนไทยเสียด้วยซ้ำ ซึ่งการที่คนมีมือถือคุยกัน หรือใช้ data คุยกัน เรียกว่า “คนคุยกันคน” เป็นการสื่อสารระหว่างคน ซึ่งอันนี้ยอมรับว่ามันอิ่มตัวมากๆ แล้ว
แต่สิ่งที่จะเติบโตต่อจากนี้ไปก็คือ “สิ่งของคุยกัน” หรือ Internet of Thing ของคุยกับของ ยกตัวอย่างเช่น รถยนต์คุยกับโทรศัพท์ในมือ ตู้เย็นคุยกับห้าง Super Market หรือ กล้องวงจรปิดคุยกับสถานีตำรวจ เป็นต้น
สิ่งเหล่านี้ยังเพิ่งอยู่ใน “ยุคเริ่มต้น” มากๆ เลย ถ้านึกภาพไม่ออกลองนึกถึงสมัยที่มือถือเป็นรุ่น “กระติกน้ำ” ตอนนั้นมีคนใช้อยู่หลักหมื่นคน ถ้าไปบอกว่าต่อไปมือถือจะแพร่หลายจนมีคนใช้มือถือกว่า 90 ล้านเลขหมาย คงไม่มีใครในยุคนั้นอยากจะเชื่อ
ตลาดการเงิน & ผลิตภัณฑ์และบริการทางการเงิน,ความรู้ทางการเงิน